En qualsevol moment sempre que es pugui acreditar que es compleixen els requisits.
Els requisits que l'operador ha de complir per poder acollir-se a la reducció són els següents:
1.- Tenir un sacrifici o producció anual que no superi el límit establert per ser considerat escorxador petit o establiment amb una producció de petites quantitats de carn picada, preparat de carn i carn fresca d'aus de corral:
1.1.- Límit de sacrifici per ser considerat escorxador petit:
Nombre de sacrificis els darrers 12 mesos
Activitat de la clau 10 del RSIPAC que cal tenir autoritzada
Pollastre d'engreix i gall d'indi
(UBM= Unitats de bestiar major)
1.2.- Límit de producció per a sales d'especejament de carn d'aviram (activitat 0610 de la clau 10 del RSIPAC): en els darrers 12 mesos no han de superar una producció anual de 260 tones de carn fresca de G. gallus reproductors, gallines ponedores, pollastres d'engreix i galls dindi de reproducció i d'engreix.
Les sales que no superin les 26 tones anuals es consideren de molt petita producció.
1.3.- Límit de producció per als establiments elaboradors de preparats de carn o carn picada (activitat 0154 de la clau 10 del RSIPAC): en els darrers 12 mesos no han de superar una producció anual de 260 tones de preparats de carn o carn picada d'ungulats domèstics o de G. gallus reproductors, gallines ponedores, pollastres d'engreix i galls dindi de reproducció i d'engreix.
Els establiments que no superin les 26 tones anuals es consideren de molt petita producció.
2.- Complir els requisits higiènics establerts en la normativa vigent, especialment pel que fa als autocontrols.
3.- No tenir cap resultat desfavorable d'anàlisis de verificació dels criteris microbiològics, de la forma següent:
Excepte els establiments molt petits, els quals no caldrà que demostrin l'absència de resultats desfavorables de les anàlisis de les verificacions dels criteris microbiològics.
La taxa per autoritzacions sanitàries d'establiments o empreses que comportin control sanitari en el domicili de la indústria, establiment o servei és de 131,40 euros.
Els escorxadors, sales d'especejament i industries elaboradores de preparats de carn i/o carn picada han de disposar d'autorització sanitària de funcionament de les activitats per a les quals sol·liciten la reducció de freqüència d'anàlisi i han d'estar inscrits en el Registre sanitari d'indústries i productes alimentaris de Catalunya (RSIPAC) i en el Registre general sanitari d'aliments (RGSEAA).
El formulari permet sol·licitar de forma simultània l'autorització de reducció de freqüències per a diverses espècies sacrificades i línies de producció.
En cas que tingueu problemes de tramitació consulteu les recomanacions de l'apartat Suport a la tramitació de Tràmits Gencat o l'apartat de Suport a la tramitació del Departament de Salut.
Si teniu el domicili industrial fora del municipi de Barcelona podeu fer el pagament:
IMPORTANT: Si el domicili industrial està situat al municipi de Barcelona heu de fer l'ingrès de l'import de la taxa al núm. de compte ES11-2100-3000-17-2201727139 de l'Agència de Salut Pública de Barcelona (ASPB) i enviar el justificant del pagament amb la sol·licitud.
El termini per efectuar el pagament de la taxa ha d'estar indicat a la carta de pagament, transcorregut aquest termini sense que s'hagi fet el pagament o que s'hagi aportat el justificant en el cas del municipi de Barcelona, s'entén el desistiment de la sol·licitud i s'arxiva l'expedient.
Els serveis de control oficial fan una visita d'inspecció a l'establiment per comprovar el compliment dels requisits higiènics i si té instaurat un sistema d'autocontrol de manera efectiva, i revisen l'anàlisi del risc efectuat per l'operador per verificar i comprovar que la reducció de la freqüència està justificada.
De conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, us comuniquem que aquest procediment té establerta una durada màxima de tres mesos des de la data d'entrada de la sol·licitud al registre de l'òrgan competent per tramitar-la.
Un cop transcorregut aquest termini sense que us hagi estat notificada la resolució del procediment, podeu entendre que la vostra sol·licitud ha estat estimada.
El document que acredita l'autorització de la reducció de freqüències de mostratge per a cadascuna de les espècies sacrificades o línies de producció es notifica al domicili que s'indica a la sol·licitud com adreça de notificació.
El sub-director o sub-directora regional de l'Agència de Salut Pública de Catalunya que correspongui segons la ubicació de l'establiment, o el gerent o la gerent de l'Agència de Salut Pública de Barcelona, en el cas del municipi de Barcelona, dicta una autorització per a cadascuna de les espècies sacrificades o línies de producció.
La reiteració de resultats desfavorables sense adopció de mesures correctores o amb mesures adoptades de forma ineficaç comporta l'inici, d'ofici, d'un expedient de revocació de l'autorització sanitària per les espècies sacrificades o la línia de producció afectades.
No es concedeix una nova autorització per a les espècies o línies de producció a les quals se'ls ha revocat l'autorització fins que s'hagi implantat el sistema d'autocontrol de manera efectiva i es pugui verificar el compliment de les freqüències que estableix l'article 4 del Reglament (CE) 2073/2005 mitjançant l'obtenció de 6 resultats de mostratge ordinari favorables.